wickkiey/tamil-wikipedia-chunked huggingface dataset:
# நெமாலி

## மக்கள்தொகை

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, நெமாலியின் மொத்த மக்கள் தொகை 2,867 ஆகும், இதில் 1,481 ஆண்கள் மற்றும் 1,386 பெண்கள் இருந்தனர். பாலின விகிதம் 1000 ஆண்களுக்கு 936 பெண்கள் என்ற விகிதத்தில் இருந்தது. 0 முதல் 6 வயதுக்குட்பட்டு இருந்த 287 குழந்தைகளில் 143 சிறுவர்களும் 144 சிறுமிகளும் இருந்தனர். சராசரி கல்வியறிவு விகிதம் 62.29% ஆக இருந்தது. இதில் 1,607 பேர் கல்வியறிவு பெற்றுள்ளனர், இது மாவட்ட சராசரியான 73.70% என்பதை விட அதிகமாகும்.
# நெமாலி

## அரசும் அரசியலும்

நெமாலி கம்பலகுடெம் மண்டலத்தின் நிர்வாகத்தின் கீழ் வருகிறது, மேலும் இது ஆந்திராவின் விசயவாடா மக்களவைத் தொகுதி பிரதிநிதித்துவப்படுத்தும் திருவூரு சட்டமன்றத் தொகுதியால் பிரதிநிதித்துவப்படுத்தப்படுகிறது.
# நெமாலி

## குறிப்பிடத்தக்க நபர்கள்

கவிஞரான முனைவர் ரல்லாபண்டி கவிதா பிரசாத்- நெமாலி கிராமத்தில் பிறந்தார்.
# ஜபாலியா

**ஜபாலியா** (*Jabalia*), மத்திய கிழக்கில் அமைந்த காசாக்கரையின் வடக்கு காசா ஆளுநரகத்தில் உள்ள நகரம் ஆகும். இது காசா நகரத்திற்கு வடக்கில் 4 கிலோ மீட்டர் தொலைவில் உள்ளது. 2017ல் இதன் மக்கள் தொகை 1,72,704 இத்தாக்குதல்களில் 50 பாலஸ்தீனர்கள் கொல்லப்பட்டனர், பலர் காயமடைந்தனர் 6 அக்டோபர் 2024 அன்று ஜெபாலியா நகரத்தின் மீது இஸ்ரேல் படைகள் தாக்கியத்தில் 17 பேர் கொல்லப்பட்ட்டனர்.
# ஜபாலியா

## மக்கள் தொகை பரம்பல்

ஜபாலியாவின் மக்கள் தொகையில் பாலஸ்தீனர்கள், பெடோயின் மக்கள், ஹௌரான் மக்கள் மற்றும் எகிப்தியர்கள் அதிகம் வாழ்கின்றனர்.
# நெவாட்டிம் வான்படைத் தளம்

**நெவாட்டிம் வான்படைத் தளம்** (*Nevatim Airbase*), இசுரேலிய வான்படை தளங்களில் ஒன்றாகும். இது இஸ்ரேல் நாட்டின் தெற்கில் உள்ள நெகேவ் பாலைவனத்தில் அமைந்த தெற்கு மாவட்டத்தில் உள்ள நெவாட்டிம் எனும் கிராமத்திற்கு அருகே அமைந்த பீர்சேபா நகரத்திற்கு தென்கிழக்கில் 15 கிலோ மீட்டர் தொலைவில் அமைந்துள்ளது. நெவாட்டிம் வான்படை தளம் மூன்று ஓடு தளங்கள் கொண்டது.  
2024 இஸ்ரேல் மீதான் ஈரான் தாக்குதல்களில், ஈரானிய ஏவுகனைகள் நெவாட்டிம் வான்படை தளத்தை தாக்கியதால் வான்படை தளம் சேதமுற்றது.
# 2-இருபீனைல்பாசுபீனோபென்சால்டிகைடு

**2-இருபீனைல்பாசுபீனோபென்சால்டிகைடு** (*2-Diphenylphosphinobenzaldehyde*) என்பது (C<sub>6</sub>H<sub>5</sub>)<sub>2</sub>PC<sub>6</sub>H<sub>4</sub>CHO என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இது ஓர் உலோக பாசுபீன் ஈந்தணைவியாகும். மஞ்சள் நிறத்தில் திண்மமாகக் காணப்படும் இச்சேர்மம் பொதுவான கரிமக் கரைப்பான்களில் கரையும்.
# 2-இருபீனைல்பாசுபீனோபென்சால்டிகைடு

## தயாரிப்பு

பாதுகாக்கப்பட்ட 2-புரோமோபென்சால்டிகைடில் இருந்து பெறப்பட்ட கிரிக்கனார்டு வினையாக்கியுடன் குளோரோடைபீனைல்பாசுபீனைச் சேர்த்து வினைபுரியச் செய்து தொடர்ந்து பாதுகாப்பை நீக்கி 2-இருபீனைல்பாசுபீனோபென்சால்டிகைடு தயாரிக்கப்படுகிறது. (2-இலித்தியோபீனைல்) இருபீனைல்பாசுபீனிலிருந்தும் 2-இருபீனைல்பாசுபீனோபென்சால்டிகைடு சேர்மத்தை தயாரிக்க முடியும்.
# 2-இருபீனைல்பாசுபீனோபென்சால்டிகைடு

## வினை

2-இருபீனைல்பாசுபீனோபென்சால்டிகைடு பல்வேறு அமீன்களுடன் ஒடுங்குகிறது. இவ்வினையில் பாசுபீன்-இமைன் மற்றும் பாசுபீன்-அமைன் ஈந்தணைவிகள் உருவாகின்றன.
# 2-குளோரோ-6-புளோரோபென்சால்டிகைடு

**2-குளோரோ-6-புளோரோபென்சால்டிகைடு** (*2-Chloro-6-fluorobenzaldehyde*) என்பது C<sub>6</sub>H<sub>3</sub>ClFCHO என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஓர் ஆலசனேற்றம் அடைந்த பென்சால்டிகைடு சேர்மமாக இது கருதப்படுகிறது. ஆலசனேற்றம் அடைந்த பல்லினவளையச் சேர்மங்கள் தயாரிக்கையில் இடைநிலை வேதிப்பொருளாக 2-குளோரோ-6-புளோரோபென்சால்டிகைடு உருவாகிறது.
# 2-குளோரோ-6-புளோரோபென்சால்டிகைடு

## தயாரிப்பு

2-குளோரோ-6-புளோரோதொலுயீனை குரோமைல் குளோரைடால் ஆக்சிசனேற்றம் செய்வதன் மூலம் 2-குளோரோ-6-புளோரோபென்சால்டிகைடு தயாரிக்கப்படுகிறது.
# 2-குளோரோ-6-புளோரோபென்சால்டிகைடு

## வினை

2-குளோரோ-6-புளோரோபென்சால்டிகைடு சோடியம் ஐதராக்சைடுடன் வினைபுரிந்து 2-குளோரோ-6-புளோரோபென்சீன் மற்றும் 6-குளோரோசாலிகால்டிகைடு ஆகியவற்றின் கலவையைக் கொடுக்கிறது.  
2-குளோரோ-6-புளோரோபென்சால்டிகைடு ஒரு கிருமி நாசினியாக டைகுளோ ஆக்சலீன் மற்றும் புளுகுளோ ஆக்சலீன் தயாரிப்பில் பயன்படுத்தப்படுகிறது. கூடுதலாக, இது பூச்சிக்கொல்லிகள் தயாரிப்பிலும் பயன்படுத்தப்படுகிறது.
# தர்ன் தரன் மக்களவைத் தொகுதி

**தர்ன் தரன் மக்களவைத் தொகுதி** (Tarn Taran Lok Sabha constituency) என்பது இந்தியாவின் பஞ்சாப் மாநிலத்தில் முன்னர் செயல் பாட்டில் இருந்த ஒரு மக்களவைத் தொகுதியாகும். இந்தத் தொகுதி 2009-இல் நீக்கப்பட்டு கதூர் சாகிப் என மாற்றப்பட்டது.
# தர்ன் தரன் மக்களவைத் தொகுதி

## நாடாளுமன்ற உறுப்பினர்கள்

| 1952 | சர்தார் சுர்ஜித் சிங் மஜிதியா | இந்திய தேசிய காங்கிரசு |
| --- | --- | --- |
| 1957 |  |  |
| 1962 |  |  |
| 1967 | குர்தியல் சிங் தில்லான் |  |
| 1971 |  |  |
| 1977 | மோகன் சிங் துர் | சிரோமணி அகாலி தளம் |
| 1980 | லேஹ்னா சிங் துர் |  |
| 1985 | தர்லோசன் சிங் துர் |  |
| 1989 | சிம்ரன்ஜித் சிங் மன் | சிரோமணி அகாலி தளம் (அமிர்தசரஸ்) |
| 1992 | சுரிந்தர் சிங் கைரோன் | இந்திய தேசிய காங்கிரசு |
| 1996 | மேஜர் சிங் உபோக் | சிரோமணி அகாலி தளம் |
| 1998 | பிரேம் சிங் லால்பூர் |  |
| 1998^ | தர்லோசன் சிங் துர் |  |
| 1999 |  |  |
| 2004 | ரத்தன் சிங் அஜ்னலா | } |
^ இடைத் தேர்தல்  
2008 முதல் கதுர் சாகிப்
# இந்தோனேசியா-மலேசியா எல்லை

**இந்தோனேசியா-மலேசியா எல்லை** (ஆங்கிலம்: *Indonesia–Malaysia Border*; மலாய்: *Sempadan Malaysia–Indonesia*); என்பது போர்னியோ தீவில் உள்ள இந்தோனேசியா - மலேசியா நாடுகளின் நிலப்பரப்பைப் பிரிக்கும் நில எல்லையாகும். இந்த எல்லை 1,881 கிமீ (1,169 மைல்); நில எல்லையைக் கொண்டுள்ளது.  
இரு நாடுகளின் நிலம்சார்ந்த எல்லை என்பது போர்னியோ தீவில் உள்ள மலேசியாவின் சபா சரவாக் மாநிலங்களையும்; இந்தோனேசியாவின் மேற்கு கலிமந்தான், மத்திய கலிமந்தான், கிழக்கு கலிமந்தான் நிலப் பகுதிகளையும் பிரிக்கிறது. அதே வேளையில், கடல் சார்ந்த எல்லை என்பது மலாக்கா நீரிணை, தென் சீனக் கடல், சுலாவெசி கடல் ஆகிய கடல் சார் பகுதிகளைப் பிரிக்கிறது.  
இந்த இரு நாடுகளின் நில எல்லை, போர்னியோவின் வடமேற்கு மூலையில் உள்ள தஞ்சோங் டத்துவில் இருந்து, போர்னியோ தீவின் மலைப்பகுதிகள் வழியாகச் செபாடிக் வளைகுடா மற்றும் சுலாவெசி தீவின் கிழக்குப் பகுதியில் சுலாவெசி கடல் வரை நீண்டுள்ளது.
# இந்தோனேசியா-மலேசியா எல்லை

## பொது

மலாக்கா நீரிணையில் உள்ள கடல் எல்லை, பொதுவாக இந்தோனேசியா மற்றும் மலேசியாவின் அடிப்படைக் கடல்சார் பிராந்திய நீர்எல்லையைப் பின்பற்றுகிறது. இந்தக் கடல்சார் எல்லை மலேசியா-தாய்லாந்து எல்லையில் *(Malaysia–Thailand )* இருந்து, தெற்கே மலேசியா-சிங்கப்பூர் எல்லையின் *(Malaysia–Singapore )* தொடக்கம் வரை செல்கிறது.  
இந்தக் கடல் எல்லையின் ஒரு பகுதி மட்டுமே 1969-இல் கையெழுத்தான கண்டங்களின் அடுக்கு எல்லை ஒப்பந்தம் மற்றும் 1970-இல் கையெழுத்தான பிராந்தியக் கடல் எல்லை ஒப்பந்தம் *(Territorial waters)* மூலம் பிரிக்கப்பட்டு உள்ளது.
# இந்தோனேசியா-மலேசியா எல்லை

## பொது

### சுலாவெசி கடல் எல்லை

சுலாவெசி கடல் எல்லையில் இரு நாடுகளுக்கும் இடையிலான சர்ச்சைகள் இன்றும் தொடர்கிறது. 2002-இல் சிப்பாடான் லிகித்தான் நெருக்கடி வழக்கில், பன்னாட்டு நீதிமன்றத்தின் தீர்ப்பின் மூலம், சுலாவெசி கடல் எல்லைச் சர்ச்சையின் ஒரு பகுதி தீர்க்கப்பட்டது. இருப்பினும் தற்போது வரையில் இரு நாடுகளுக்கும் இடையிலான எல்லை உடன்படிக்கை இன்னும் கையெழுத்திடப் படவில்லை.  
இருப்பினும், கண்டத் திட்டு *(Continental shelf)* சர்ச்சையில், இரு நாடுகளும் இன்னும் உரிமைகோரல்களை முன்வைத்து வருகின்றன. இந்தோனேசியாவிற்கும் மலேசியாவிற்கும் இடையில் ஏராளமான கடல் போக்குவரத்துக் குறுக்குவழிகள் உள்ளன.
# இந்தோனேசியா-மலேசியா எல்லை

## பொது

### நிலப் போக்குவரத்து

கடல் போக்குவரத்து என்பது பெரும்பாலும் இந்தோனேசியாவின் சுமத்திரா தீவு மற்றும் தீபகற்ப மலேசியாவிற்கும் இடையில் உள்ளது. நிலப் போக்குவரத்து என்பது இந்தோனேசியாவின் வடக்கு கலிமந்தான் மாநிலத்திற்கும் மலேசியாவின் சபா மாநிலத்திற்கும் இடையில் உள்ளன.  
மேற்கு கலிமந்தானுக்கும் சரவாக்கிற்கும் இடையே மூன்று அதிகாரப்பூர்வ நிலப் போக்குவரத்துக் கடக்கும் இடங்கள் மட்டுமே உள்ளன. நிலம் மற்றும் கடல் எல்லைகள் இரண்டும் ஒப்பீட்டளவில் ஊடுருவல்களைக் கொண்டவை; இந்தோனேசியாவில் இருந்து கடப்பிதழ்கள் இல்லா தொழிலாளர்கள் மலேசியாவிற்குள் செல்வது வழக்கமாக உள்ளது.
# இந்தோனேசியா-மலேசியா எல்லை

## சபா எல்லை சர்ச்சைகள்

மலேசியக் கூடமைப்பு தோற்றுவிக்கப்படுவதற்கு முன்பு இருந்து, 1966-ஆம் ஆண்டு வரை மலாயாவுடன் ஓர் எதிரான போக்கையே இந்தோனேசியா கடைபிடித்து வந்தது. தென்கிழக்கு ஆசிய வட்டாரத்தில், பிரித்தானியர்களின் ஊடுருவல் விரிவடைந்து செல்வாக்கு அதிகரிப்பதாக இந்தோனேசியா அதிபர் சுகர்ணோ கருதினார். ஆகவே, போர்னியோ முழுமையும் இந்தோனேசியக் குடியரசின் கீழ் கொண்டு வருவதற்கு முயற்சிகள் செய்தார். ஆனால், அவருடைய வீயூகங்கள் வெற்றி பெறவில்லை.  
சபாவின் முதல் முதலமைச்சராக துன் புவாட் இசுடீபன்ஸ் (*Tun Fuad Stephens*) பதவி ஏற்றார். துன் முசுதபா சபாவின் முதல் ஆளுநராகப் பொறுப்பேற்றார். 2020-ஆம் ஆண்டு வரை சபாவில் 16 மாநிலத் தேர்தல்கள் நடைபெற்றுள்ளன.  
லபுவான் தீவும் அதைச் சுற்றி இருந்த ஆறு சின்னத் தீவுகளும் மலேசியக் கூட்டரசு அரசாங்கத்துடன் இணைக்கப்பட்டன. 1984 ஏப்ரல் 16-இல் லபுவான் தீவு, கூட்டரசு நிலப்பகுதியாக அறிவிக்கப்பட்டது. 2000-ஆம் ஆண்டில் கோத்தா கினபாலுவிற்கு மாநகர் தகுதி வழங்கப்பட்டது. மலேசியாவில் மாநகர் தகுதி பெற்ற நகரங்களில் கோத்தா கினபாலு ஆறாவது நகரம் ஆகும். சபா மாநிலத்தில் அதுவே முதல் மாநகரம் ஆகும்.
# இந்தோனேசியா-மலேசியா எல்லை

## சபா எல்லை சர்ச்சைகள்

### சிப்பாடான் லிகித்தான் நெருக்கடிகள்

லபுவான் தீவிற்கு அருகாமையில் இருந்த சிப்பாடான், லிகித்தான் தீவுகளின் மீது இந்தோனேசியா சொந்தம் (*Ligitan and Sipadan dispute*) கொண்டாடி வந்தது. அதனால், சில போர் நெருக்கடிகள் ஏற்பட்டன. இரு நாடுகளுக்கும் இடையே போர் மூழும் அபாயமும் ஏற்பட்டது.  
இந்த வழக்கு அனைத்துலக நீதிமன்றத்திற்கு (*International Court of Justice*) (**ICJ**) கொண்டு செல்லப்பட்டது. 2002-ஆம் ஆண்டு, சிப்பாடான், லிகித்தான் தீவுகள் மலேசியாவிற்குச் சொந்தமானவை என்று அனைத்துலக நீதிமன்றம் அறிவித்தது.
# இந்தோனேசியா-மலேசியா எல்லை

## சபா எல்லை சர்ச்சைகள்

### பிலிப்பீன்சு கோரிக்கை

மலேசியாவுடன் ஓர் எதிரான போக்கைக் கடைபிடித்து வந்த இந்தோனேசியாவைப் போன்று, வடக்கு போர்னியோவின் கிழக்குப் பகுதியான சபா மாநிலம், பிலிப்பீன்சு நாட்டிற்குச் சொந்தமானது என அந்த நாடு உரிமை கொண்டாடியது. 1963-ஆம் ஆண்டு மலேசியக் கூட்டரசுடன் இணைவதற்கு முன்பு, சபா என்பது வடக்கு போர்னியோ என்று அழைக்கப்பட்டு வந்தது.  
சூலு சுல்தானகத்தின் மூலமாக பிலிப்பீன்சிடம் இருந்து, பிரித்தானிய வட போர்னியோ நிறுவனத்திற்கு, சபா நிலப்பகுதி குத்தகைக்கு விடப்பட்டது. ஆனால், அந்தக் குத்தகை காலாவதியாகிப் போய்விட்டது. ஆகவே, முறைப்படி சபா என்பது பிலிப்பீன்சிற்குச் சொந்தமானது என ஐக்கிய நாட்டு அவையில் வழக்கு தொடரப்பட்டது. இருப்பினும் அதில் எந்தவித நியாயமும் இல்லை என்று தீர்ப்பு வழங்கப்பட்டது.
# சங்ரூர் மக்களவைத் தொகுதி

**சங்க்ரூர் மக்களவைத் தொகுதி** (*Sangrur Lok Sabha constituency*) வட இந்தியாவில் பஞ்சாப் மாநிலத்தில் உள்ள இந்திய நாடாளுமன்ற 13 மக்களவைத் தொகுதிகளில் ஒன்றாகும்.
# சங்ரூர் மக்களவைத் தொகுதி

## சட்டமன்றத் தொகுதிகள்

தற்போது, சங்க்ரூர் மக்களவைத் தொகுதி பின்வரும் ஒன்பது சட்டமன்றத் தொகுதிகளை உள்ளடக்கியது.  
| எண். | பெயர் |  |  |  |  |
| --- | --- | --- | --- | --- | --- |
| 99 | லெஹ்ரா | சங்க்ரூர் | பரிந்தர் குமார் கோயல் | ஆஆக | ஆஆக |
| 100 | திர்பா | ஹர்பால் சீமா | ஆஆக | ஆஆக |  |
| 101 | சுனம். | அமன் அரோரா | ஆஆக | ஆஆக |  |
| 102 | பாதௌர் | பர்னாலா | லாப் சிங் உகோக் | ஆஆக | ஆஆக |
| 103 | பர்னாலா | *காலியாக உள்ளது* | ஆஆக |  |  |
| 104 | மெஹல் கலான் | குல்வந்த் சிங் பண்டோரி | ஆஆக | ஆஆக |  |
| 105 | மலேர்கோட்லா | மலேர்கோட்லா | முகமது ஜமீல் உர் ரஹ்மான் | ஆஆக | இதேகா |
| 107 | தூரி | சங்க்ரூர் | பகவந்த் மான் | ஆஆக | ஆஆக |
| 108 | சங்க்ரூர் | நரீந்தர் கவுர் பராஜ் | ஆஆக | ஆஆக | } |
# சங்ரூர் மக்களவைத் தொகுதி

## நாடாளுமன்ற உறுப்பினர்கள்

| 1952 | சர்தார் ரஞ்சித் சிங் | இந்திய தேசிய காங்கிரசு |  |
| --- | --- | --- | --- |
| 1957 | *இல்லை* |  |  |
| 1962 | சர்தார் ரஞ்சித் சிங் | இந்தியப் பொதுவுடைமைக் கட்சி |  |
| 1967 | நிர்லெப் கவுர் | சிரோமணி அகாலி தளம் |  |
| 1971 | தேஜா சிங் ஸ்வதந்திரா | இந்தியப் பொதுவுடைமைக் கட்சி |  |
| 1977 | சுர்ஜித் சிங் பர்னாலா | சிரோமணி அகாலி தளம் |  |
| 1980 | குர்சரண் சிங் நிஹால்ஸிங் வாலா | இந்திய தேசிய காங்கிரசு |  |
| 1984 | பல்வந்த் சிங் ராமுவாலியா | சிரோமணி அகாலி தளம் |  |
| 1989 | ராஜ்தேவ் சிங் | ஐக்கிய அகாலி தளம் |  |
| 1991 | குர்சரண் சிங் தாதாஹூர் | இந்திய தேசிய காங்கிரசு |  |
| 1996 | சுர்ஜித் சிங் பர்னாலா | சிரோமணி அகாலி தளம் |  |
| 1998 |  |  |  |
| 1999 | சிம்ரன்ஜித் சிங் மன் | சிரோமணி அகாலி தளம் (அமிர்தசரஸ்) |  |
| 2004 | சுக்தேவ் சிங் திந்த்சா | சிரோமணி அகாலி தளம் |  |
| 2009 | விஜய் இந்தர் சிங்லா | இந்திய தேசிய காங்கிரசு |  |
| 2014 | பகவந்த் மான் | ஆம் ஆத்மி கட்சி |  |
| 2019 |  |  |  |
| 2022^ | சிம்ரன்ஜித் சிங் மன் | சிரோமணி அகாலி தளம் (அமிர்தசரஸ்) |  |
| 2024 | குர்மீத் சிங் ஹயரை சந்தித்தார் | ஆம் ஆத்மி கட்சி | } |
^ இடைத் தேர்தல்
# 2023 இஸ்ரேல் மீதான ஹமாசின் தாக்குதல்கள்

யூதர்களின் சப்பாத் எனும் ஓய்வு நாளான 7 அக்டோபர் 2023 அன்று சனிக்கிழமை விடியற்காலை 6.30 மணி அளவில், காசாக்கரையின் பதுங்கு குழிகளிலிருந்து புறப்பட்ட ஹமாஸ் தீவிரவாதிகள், இஸ்ரேலின் தெற்கு மாவட்டத்தின் எல்லைப்புறப்பகுதிகளில் 59 கிலோ மீட்டர் தொலைவிற்கு புகுந்து, இஸ்ரேலிய பொதுமக்கள் மீது தாக்குதல் நடத்தினர். ஹமாஸ் தீவிரவாதிகள் காசாவிலிருந்து 5,000 ஏறிகணைகளை 80 கிலோ மீட்டர் வரை இஸ்ரேலில் ஏவினர்.  
இத்தாக்குதலில 1,180 இஸ்ரேலிய மற்றும் வெளிநாட்டு பொதுமக்கள் கொல்லப்பட்டனர். .இத்தாக்குதலில் கொல்லப்பட்டவர்களில் 379 இசுரேலியப் படைவீரர்களும் அடங்குவர். 7,500 பேர் காயமடைந்தனர் மற்றும் 251 பேரை பிணைக் கைதிகளாக பிடித்தனர். ஹமாஸ் தீவிரவாதிகளால் (பாலியல் குற்றச்சாட்டு வைத்தால் தான் எதிரிகளை பொதுமக்கள் வெறுப்பார்கள்)இஸ்ரேலிய சிறுமிகள் மற்றும் பெண்கள் பாலியல் வன்கொடுமைக்கு ஆளானார்கள்.  
8 அக்டோபர் 2024 அன்று இஸ்ரேலிய பாதுகாப்பு படையினர் ஹமாஸ் தீவிரவாதிகள் மீது திருப்பி தாக்கியதில் 1,609 ஹமாஸ் தீவிரவாதிகள் கொல்லப்பட்டனர் மற்றும் 200 பேர் சிறைப்பிடிக்கப்பட்டனர்.
# 2023 இஸ்ரேல் மீதான ஹமாசின் தாக்குதல்கள்

## நினைவேந்தல்

இஸ்ரேலியர்கள் மீதான ஹமாசின் தாக்குதல் (7 அக்டோபர் 2024 அன்று) ஒராண்டு நினைவை ஒட்டிய உலகத் தலைவர்கள் தங்கள் கவலைகளை பகிர்ந்து கொண்டனர்.
# கோட்பாட்டு வேதியியல்

(1852–1911), கோட்பாட்டு வேதியியலாளர் மற்றும் வேதியியலுக்கான நோபல் பரிசை முதலில் வென்றவர்]]
**கோட்பாட்டு வேதியியல்** (*Theoretical chemistry*) என்பது நவீன வேதியியலின் கோட்பாட்டுப் படையகத்தின் ஒரு பகுதியாக இருக்கின்ற, கோட்பாட்டு பொதுமைப்படுத்தல்களை உருவாக்குகின்ற வேதியியலைப் பற்றிய ஒரு பிரிவு ஆகும். எடுத்துக்காட்டாக, வேதிப்பிணைப்பு, வேதி வினை, இணைப்புத்திறன், ஆற்றல் மேற்பரப்பு, மூலக்கூறு சுற்றுப்பாதைகள், சுற்றுப்பாதை தொடர்புகள் மற்றும் மூலக்கூறு செயல்படுத்தல் ஆகியவற்றின் கருத்துக்களைக் கூறலாம்.
# கோட்பாட்டு வேதியியல்

## மீள்பார்வை

கோட்பாட்டு வேதியியல் வேதியியலின் அனைத்து பிரிவுகளுக்கும் பொதுவான கொள்கைகளையும் கருத்துகளையும் ஒருங்கிணைக்கிறது. கோட்பாட்டு வேதியியலின் கட்டமைப்பிற்குள், வேதியியல் விதிகள், கொள்கைகள், அவற்றின் தெளிவுபடுத்தல்கள் மற்றும் விவரங்கள், ஒரு படிநிலையின் கட்டுமானம் ஆகியவை உள்ளன. கோட்பாட்டு வேதியியலில் மையமானது மூலக்கூறு அமைப்புகளின் கட்டமைப்பு மற்றும் பண்புகளின் ஒன்றோடொன்று தொடர்பு பற்றிய கோட்பாட்டால் ஆக்கிரமிக்கப்பட்டுள்ளது. வேதியியல் அமைப்புகளின் கட்டமைப்புகள் மற்றும் இயக்கவியலை விளக்குவதற்கும் அவற்றின் வெப்ப இயக்கவியல் மற்றும் இயக்கவியல் பண்புகளை தொடர்புபடுத்துவதற்கும், புரிந்துகொள்வதற்கும், கணிப்பதற்கும் இது கணித மற்றும் இயற்பியல் முறைகளைப் பயன்படுத்துகிறது. மிகவும் பொதுவான பொருளில், இது கோட்பாட்டு இயற்பியல் முறைகள் மூலம் வேதியியல் நிகழ்வுகளை விளக்கிக் கூறும் ஒரு இயல் ஆகும். கோட்பாட்டு இயற்பியலுக்கு மாறாக, வேதியியல் அமைப்புகளின் அதிக சிக்கலான தன்மை தொடர்பாக, கோட்பாட்டு வேதியியல், தோராயமான கணித முறைகளுக்கு கூடுதலாக, பெரும்பாலும் பகுதி-செயல்முறை மற்றும் ஆய்வு முறைகளைப் பயன்படுத்துகிறது.  
சமீபத்திய ஆண்டுகளில், இது முதன்மையானதாக குவைய வேதியியலைக் கொண்டுள்ளது, அதாவது, வேதியியலில் உள்ள சிக்கல்களுக்கு குவாண்டாம் இயக்கவியலின் பயன்பாட்டைச் சார்ந்த முடிவுகளைத் தருகிறது. பிற முக்கியக் கூறுகளில் மூலக்கூறு இயக்கவியல், புள்ளியியல் வெப்ப இயக்கவியல் மற்றும் மின்பகுளிக் கரைசல்கள் குறித்த கோட்பாடுகள், வேதிவினை வலையமைப்புகள், பலபடியாக்கல் வினைகள், வினைவேக மாற்றம், மூலக்கூறு காந்தவியல் மற்றும் நிறமாலையியல் ஆகியவை அடங்கும்.  
நவீன கோட்பாட்டு வேதியியலை தோராயமாக வேதி அமைப்பு மற்றும் வேதியிய இயக்கவியல் ஆய்வு என இரு வகையாகப் பிரிக்கலாம். முதலாவதாக, எதிர்மின்னிகளின் அமைப்பு, ஆற்றல் மட்டங்களின் மேற்பரப்புகள் மற்றும் விசைப் புலங்கள்; அதிர்வு-சுழற்சி இயக்கம்; ஒடுக்கப்பட்ட-கட்ட அமைப்புகள் மற்றும் பெரு-மூலக்கூறுகளின் சமநிலைப் பண்புகள் பற்றிய ஆய்வுகள் அடங்கும். வேதியியல் இயக்கவியலில் பின்வருவனவும் அடங்கும். அவை, இரு மூலக்கூறு இயக்கவியல் மற்றும் வேதிவினைகளின் மோதல் கோட்பாடு மற்றும் ஆற்றல் பரிமாற்றம், மூலக்கூறு விகிதக் கோட்பாடு, மற்றும் தோற்ற உறுதி நிலைகள், சுருக்கப்பட்ட-கட்ட மற்றும் இயக்கவியலின் பெருமூலக்கூறுவியல் அம்சங்கள்.
# கோட்பாட்டு வேதியியல்

## கோட்பாட்டு வேதியியலின் பிரிவுகள்

; குவாண்டம் வேதியியல்
: குவாண்டம் இயங்கியலின் பயன்பாடு அல்லது வேதியியல் மற்றும் இயற்பியல்-வேதியியல் சிக்கல்களுக்கான அடிப்படைத் தொடர்புகள். மிகவும் அடிக்கடி வடிவமைக்கப்பட்ட மாதிரிகளுக்கு இடையிலான நிறமாலையியல் மற்றும் காந்தப் பண்புகள்.
; மூலக்கூறு இயக்கவியல்
: சாத்தியக்கூறுகள் வழியாக உள்- மற்றும் மூலக்கூறு இடை-மூலக்கூறு தொடர்பு சாத்தியமான ஆற்றல் பரப்புகளின் மாதிரியாக்கம். பிந்தையவை பொதுவாக ab initio கணக்கீடுகளிலிருந்து அளவுருவாக இருக்கும்.
; கணித வேதியியல்
: குவாண்டம் இயக்கவியலைக் குறிப்பிடாமல் கணித முறைகளைப் பயன்படுத்தி மூலக்கூறு கட்டமைப்பு குறித்த உரையாடல் மற்றும் கணிப்பு. இடத்தியல் என்பது கணிதத்தின் ஒரு பிரிவு ஆகும், இது திரள் (clusters) போன்ற நெகிழ்வான வரையறுக்கப்பட்ட அளவு அமைப்புகளின் பண்புகளைக் கணிக்க ஆராய்ச்சியாளர்களை அனுமதிக்கிறது.
; வேதி வினைவேகவியல்
: வேதிவினையில் ஈடுபடக்கூடிய வினைத்திறன் மிக்க வேதிப்பொருள்கள் மற்றும் செயலுறு அணைவுகள் மற்றும் அவற்றுடன் தொடர்புடைய வகையீட்டுச் சமன்பாடுகளுடன் தொடர்புடைய இயக்கவியல் அமைப்புகளின் கோட்பாட்டு ஆய்வு.
; வேதியியலியல் (**வேதியியல் தகவலியல்** என்றும் அழைக்கப்படுகிறது)
: கணினி மற்றும் தகவல் தொழில்நுட்பங்களின் பயன்பாடு, வேதியியல் துறையில் உள்ள சிக்கல்களைத் தீர்க்க, தகவல்களைத் தேவையான அளவிற்குப் பயன்படுத்திக்கொள்ள உபயோகமாய் உள்ளது.
; வேதிப் பொறியியல்
: தொழில்துறை செயல்முறைகளில் ஆராய்ச்சி மற்றும் மேம்பாட்டை நடத்துவதற்கான பயன்பாட்டு வேதியியல். இது புதிய மற்றும் ஏற்கனவே உள்ள விளைபொருள்கள் மற்றும் உற்பத்திச் செயல்முறைகளை மேம்படுத்துவதற்கும் முன்னேற்றுவதற்கும் அனுமதிக்கிறது.
; வேதி வெப்ப இயக்கவியல்
: வேதி வினைகள் மற்றும் செயல்முறைகளில் வெப்பம், வேலை மற்றும் ஆற்றல் ஆகியவற்றுக்கு இடையேயான தொடர்பைப் பற்றிய ஆய்வு, சிதறம், வெப்ப அடக்கம் மற்றும் கிப்சின் கட்டற்ற ஆற்றல் ஆகியவற்றின் மீது கவனம் செலுத்துவதன் மூலம் வேதிவினை நிகழை்வதற்கான சாத்தியத்தின் தன்மையையும் சமநிலையையும் புரிந்துகொள்கிறது.
; புள்ளியியல் இயக்கவியல்
: வேதியியல் அமைப்புகளின் வெப்ப இயக்கவியல் பண்புகளை கணிக்கவும் விளக்கவும் புள்ளிவிவர இயக்கவியலின் பயன்பாடு, மூலக்கூறு நடத்தையை பெருமூலக்கூற்றுப் பண்புகளுடன் இணைக்கிறது.
# கோட்பாட்டு வேதியியல்

## நூலியல்

- Attila Szabo and Neil S. Ostlund, *Modern Quantum Chemistry: Introduction to Advanced Electronic Structure Theory*, Dover Publications; New Ed edition (1996) ,
- Robert G. Parr and Weitao Yang, *Density-Functional Theory of Atoms and Molecules*, Oxford Science Publications; first published in 1989; ,
- D. J. Tannor, V. Kazakov and V. Orlov, Control of Photochemical Branching: Novel Procedures for Finding Optimal Pulses and Global Upper Bounds, in Time Dependent Quantum Molecular Dynamics, J. Broeckhove and L. Lathouwers, eds., 347-360 (Plenum, 1992)
# நந்தனா (நடிகை)

**நந்தனா** (*Nandana*) ஓர் இந்தியத் திரைப்பட நடிகை ஆவார். இவர் 2000களில் மலையாளம், தமிழ்த் திரைப்படங்களில் முக்கியக் கதாபாத்திரங்களிலும், துணை வேடங்களிலும் நடித்தார். இவர் 2002-இல் வெளியான *சிநேகிதன்* என்ற மலையாளத் திரைப்படத்தில் அறிமுகமானார்.
# நந்தனா (நடிகை)

## தனிப்பட்ட வாழ்க்கை

நந்தனா கேரள மாநிலம் கோழிக்கோடு மாவட்டத்தில் திருவண்ணூர் பகுதியைச் சேர்ந்தவர். இவர் 2006 நவம்பர் 19 அன்று தமிழ் இயக்குநர் பாரதிராஜாவின் மகன் நடிகர் மனோஜ் பாரதிராஜாவை மணந்தார். *சாதுர்யன்* என்ற திரைப்படத்தில் மனோஜுடன் இணைந்து நடித்திருந்தார். திருமணத்திற்குப் பிறகு திரைப்படத் துறையில் இருந்து ஓய்வு பெற்றார். இவர்களுக்கு ஆர்த்திகா, மதிவதனி என்ற இரண்டு மகள்கள் உள்ளனர். இவரது கணவர் மனோஜ் பாரதிராஜா 2025 மார்ச் 25 அன்று மாரடைப்பால் இறந்தார்.
# நந்தனா (நடிகை)

## திரைப்படத்துறை

நந்தனா 2002 இல் வெளிவந்த *சிநேகிதன்* என்ற மலையாளத் திரைப்படத்தில், மலையாள திரையுலகிற்கு அறிமுகமானார். 2003-இல் தமிழில் வெளியான *சக்சஸ்* என்ற திரைப்படத்தில் தமிழ்த் திரையுலகில் அறிமுகமானார். அதன் பின்னர் *ஏபிசிடி*, *கலிங்கா* உள்ளிட்ட படங்களில் நடித்துள்ளார்.
# நந்தனா (நடிகை)

## திரைப்படங்கள்

| 2002 | சிநேகிதன் | மலையாளம் |  |
| --- | --- | --- | --- |
| 2003 | சுவப்ணம் கொண்டு துலாபாரம் | மலையாளம் |  |
| 2003 | சக்சஸ் | தமிழ் |  |
| 2004 | சேதுராம ஐயர் சிபிஐ | மலையாளம் |  |
| 2004 | சதிக்காத சந்து | மலையாளம் |  |
| 2005 | கல்யாணகக்குறிமானம் | மலையாளம் |  |
| 2005 | சாதுரியன் | தமிழ் |  |
| 2005 | ஏபிசிடி | தமிழ் |  |
| 2006 | கலிங்கா | தமிழ் | } |
# நந்தனா (நடிகை)

## விளம்பரங்களில்

- சிறீதேவி டெகஸ்டைல்ஸ்
# கியரி உருவுக்குன்

**கியாரி உருவுக்குன்** (*Gary Bruce Ruvkun*, பிறப்பு: 26 மார்ச் 1952) ஓர் அமெரிக்க மூலக்கூறு உயிரியலாளர் ஆவார். இவர் மாசச்சூசெட்டு பொது மருத்துவமனையில் பணியாற்றுபவர். ஆர்வேடு மருத்துவத் துறையில் மரபணுவியல் பேராசிரியராகவும் பணியாற்றுகின்றார். உருவுக்குன் விட்டர் அம்புரோசுடன் சேர்ந்து 2024 ஆண்டிற்கான உடலியங்கியல் மருத்துவ நோபல் பரிசை வென்றார். சிற்றிழை இரைபோ இனியக் கருக்காடி எவ்வாறு மரபணுவைக் கட்டுப்படுத்தி செயற்படுகின்றது என்பதைக் கண்டுபிடித்தமைக்காக நோபல் பரிசு வழங்கப் பெற்றுள்ளது.
# கியரி உருவுக்குன்

## இளமையக் காலமும் கல்வியும்

உருவுக்குன் ஒரு யூதக் குடும்பத்தில் பிறந்தார். பெற்றோர்கள் சாமுவேல் உருவுக்குன்னும் தோரா (Dora) உருவுக்குன்னும் (தாயின் திருமனத்துக்கு முன்னான குரேவிச்சு (Gurevich) உருவுக்கும் 1973 ஆம் ஆண்டில் பெரிக்கிலியின் உள்ள கலிபோர்னியா பல்கலைக்கழகத்தில் உயிரிய இயற்பியல் (Biophysics) முதன்மையாக கொண்ட இளங்கலைப் பட்டம் பெற்றார். இதே உயிரிய இயற்பியல் படிப்பில் ஆர்வேடு பல்கலைக்கழகத்தில் 1982 இல் முனைவர் பட்டம் பெற்றார்.
# விக்டர் அம்புரோசு

**விக்டர் அம்புரோசு** (*Victor R. Ambros*; பிறப்பு திசம்பர் 1,1953) என்பவர் ஓர் அமெரிக்க வளர்ச்சிசார் உயிரியலாளரும் நோபல் பரிசு பெற்றவரும் ஆவார். இவர் முதன்முதலில் அறியப்பட்ட குறு ஆர். என். ஏஐ கண்டுபிடித்தவர். அம்புரோசு மாசசூசெட்சு பல்கலைக்கழக மருத்துவப் பள்ளியில் பேராசிரியராக உள்ளார். மாசசூசெட்சு தொழில்நுட்ப நிறுவனத்தில் தனது இளநிலை அறிவியல் மற்றும் முனைவர் பட்ட ஆராய்ச்சி படிப்பை முடித்துள்ளார். மூலக்கூற்று உயிரியலாளர் கியரி உருவுக்குனுடன் இணைந்து, அம்புரோசு 2024ஆம் ஆண்டில் மருத்துவம் அல்லது உடலியங்கியலுக்கான நோபல் பரிசினைப் பெற்றார் "குறு ஆர். என். ஏவின் கண்டுபிடிப்புக்காகவும், மரபணுவின் படியெடுத்தலின் பிந்தைய ஒழுங்குமுறையின் பங்கின்" கண்டுபிடிப்பிற்காகப் இப்பரிசினைப் பகிர்ந்துகொள்கிறார்.
# விக்டர் அம்புரோசு

## பின்னணி

விக்டர் அம்புரோசு நியூ ஹாம்ப்சயரில் பிறந்தார். இவரது தந்தை, லாங்கின், போலந்து நாட்டுப் போர் அகதி. விக்டர் எட்டு குழந்தைகள் கொண்ட ஒரு குடும்பத்தில் பிறந்து ஹார்ட்லேண்ட், வெர்மான்ட்டில் ஒரு சிறிய பால் பண்ணையில் வளர்ந்தார். மேலும் வூட்ஸ்டாக் ஒன்றிய உயர்நிலைப் பள்ளியில் பயின்றார். 1975ஆம் ஆண்டில் மாசசூசெட்சு தொழில்நுட்ப நிறுவனத்தில் இளநிலை உயிரியல் பட்டம் பெற்றா. இவர் 1979ஆம் ஆண்டில் இதே நிறுவனத்தில் தனது முனைவர் பட்டத்தை நோபல் பரிசு பெற்ற டேவிட் பால்டிமோரின் மேற்பார்வையின் முடித்தார். நோபல் பரிசு பெற்ற எச். ராபர்ட் ஹார்விட்சு ஆய்வகத்தில் முதல் முதுநிலை ஆராய்ச்சியாளராக அம்ப்ரோசு தனது ஆராய்ச்சியைத் தொடர்ந்தார். 1984ஆம் ஆண்டில் ஆர்வர்டு பல்கலைக்கழகத்தில் பேராசிரியராகப் பணியில் சேர்ந்தார். இவர், 1992ஆம் ஆண்டில் டார்ட்மத் கல்லூரியில் சேர்ந்தார். அம்ப்ரோசு 2008ஆம் ஆண்டில் மாசசூசெட்சு பல்கலைக்கழக மருத்துவப் பள்ளியில் பேராசிரியப் பணியில் சேர்ந்தார். இங்குத் தற்போது மூலக்கூறு மருத்துவத் திட்டத்தில் இயற்கை அறிவியலின் சில்வர்மேன் பேராசிரியர் என்ற பட்டத்தைப் பெற்றுள்ளார். இது முன்னாள் டார்ட்மவுத் மாணவர் ஹோவர்ட் ஸ்காட் சில்வர்மேனால் நிறுவப்பட்டது.
# விக்டர் அம்புரோசு

## குறு ஆர்.என்.ஏ. கண்டுபிடிப்பு

1993ஆம் ஆண்டில், அம்புரோசும் சக ஊழியர்களான ரோசலிண்ட் லீயும் ரோண்டா பைன்பாபும் *செல்* (உயிரணு) ஆய்விதழில் *சி. எலிகான்சு* என்ற உயிரினத்தில் ஒற்றை-சிக்கலான புரதம் அல்லாத குறியீட்டு ஒழுங்குமுறை ஆர். என். ஏ. மூலக்கூறுகளைக் கண்டுபிடித்ததாகத் தமது ஆய்வுக் கட்டுரையில் தெரிவித்தனர். அம்புரோசு மற்றும் ஹார்விட்சின் ஆராய்ச்சி உட்பட முந்தைய ஆராய்ச்சிகள், *லின்-4* எனப்படும் ஒரு மரபணு *சி. எலிகான்*களின் இயல்பான இளம் உயிரி வளர்ச்சிக்கு முக்கியமானது என்பதை வெளிப்படுத்தியது. இந்த நூற்புழுவினை மாதிரி உயிரினமாகக் கொண்டு ஆய்வுகள் செய்யப்படுகின்றன. குறிப்பாக, *லின்-4லின்-4* குறைபாடுள்ள புழுக்களின் இளம் உயிரியின் வளர்ச்சியின் போது லின்-14 புரதத்தின் முற்போக்கான அடக்குமுறைக்கு லின்-3 காரணமாக இருந்தது. தொடர்ந்து அதிக அளவு லின்-1 மற்றும் வளர்ச்சி நேரக் குறைபாடுகளைக் காட்டியது. இருப்பினும், லின்-14 ஐக் கட்டுப்படுத்தும் வழிமுறை தெரியவில்லை.  
*லின்-4* எதிர்பாராத விதமாக ஓர் ஒழுங்குமுறை புரதத்தைக் குறியாக்கம் செய்யவில்லை என்று அம்புரோசும் சக ஊழியர்களும் கண்டறிந்தனர். இதற்கு பதிலாக, இது 22 மற்றும் 61 உட்கருவன்கள் நீளமுள்ள சில சிறிய ஆர். என். ஏ. மூலக்கூறுகளை உருவாக்கியது. இவை அம்ப்ரோசு, லின்-4 எஸ் (குறு) மற்றும் லின்-5 எல் (நீண்ட) என்று அழைக்கப்பட்டன. வரிசைமுறைப் பகுப்பாய்வில் லின்-4 எசு, லின்-4: லின்-5 இன் ஒரு பகுதியாக இருந்தது. இது ஒரு தண்டு-கண்ணி கட்டமைப்பை உருவாக்கும் என்று கணிக்கப்பட்டது. லின்-3 எசு கரங்களின் ஒன்றில், 5' கரம். மேலும், அம்புரோசு, கேரி ரூவ்குன் (ஆர்வர்டு) உடன் இணைந்து, லின்-4 எசு, என்பது லிந்14 புரதத்தினைத் தூதுவர் ஆர். என். ஏவின் 3 'மொழியாக்கப்படாத பகுதியில் உள்ளடக்கிய பல உட்கருவன்களின் வரிசைகளுக்கு ஓரளவு நிறைவு குறியீடுகளைக் கண்டுபிடித்தார். *லின்-14* படியெடுப்பில் உள்ள இந்த வரிசைகளுடன் *லின்-4* எசினை பிணைப்பதன் மூலம் லின்-1 ஐ லின்-2 கட்டுப்படுத்த முடியும் என்று அம்ப்ரோசு மற்றும் சகாக்கள் கருதினர்.  
2000ஆம் ஆண்டில், *சி. எலிகனில்* மற்றொரு குறு ஆர். என். ஏ. ஒழுங்குமுறை மூலக்கூறு, லெட்-7, ரூவ்குன் ஆய்வகத்தால் வகைப்படுத்தப்பட்டது. இது முதுகுநாணிகள் உட்படப் பல உயிரினங்களில் காக்கப்படுவதாகக் கண்டறியப்பட்டது. இந்தக் கண்டுபிடிப்புகள் அம்புரோசு, காக்கப்பட்ட செயல்பாடுகளைக் கொண்ட குறு ஆர். என். ஏக்களின் ஒரு வகுப்பைக் கண்டுபிடித்ததை உறுதிப்படுத்தின. இந்த மூலக்கூறுகள் இப்போது குறு ஆர். என். ஏ. என்று அழைக்கப்படுகின்றன. 2007ஆம் ஆண்டில் அமெரிக்காவின் தேசிய அறிவியல் அகாதமியின் உறுப்பினராக அம்புரோசு தேர்ந்தெடுக்கப்பட்டார். 2011ஆம் ஆண்டில் அமெரிக்கக் கலை அறிவியல் அகாதமியின் உறுப்பினராகத் தேர்ந்தெடுக்கப்பட்டார்.
# விக்டர் அம்புரோசு

## விருதுகள்

- 2002: அறிவியல் ஆய்விதழில் வெளியிடப்பட்ட மிகச் சிறந்த ஆய்வறிக்கைக்காக அமெரிக்க அறிவியல் மேம்பாட்டு சங்கத்தின் நியூகாம்ப் கிளீவ்லாந்துப் பரிசு (டேவிட் பி. பார்டெல் மற்றும் தாமசு டுஷ்லாவின் ஆய்வகங்களுடன் இணைந்து பெற்றார்)
- 2005: லூயிசு எசு. ரோசென்டி விருது பிராண்டீசு பல்கலைக்கழகத்தின் மருத்துவ ஆராய்ச்சியில் புகழ்பெற்ற பணிக்காக (கிரேக் மெல்லோ, ஆண்ட்ரூ பயர் மற்றும் கேரி ரூவ்குன் ஆகியோருடன் இணைந்து பெற்றார்)
- 2006: கடந்த 15 ஆண்டுகளில் சிறந்த பங்களிப்புகளுக்காக அமெரிக்காவின் மரபியல் சங்கம் பதக்கம்
- 2007: தேசிய அறிவியல் அகாதமியின் உறுப்பினராகத் தேர்ந்தெடுக்கப்பட்டார்
- 2008: கெய்ட்னர் அறக்கட்டளை பன்னாட்டு விருது (இணைந்து பெறுதல்)
- 2008: தி பிராங்க்ளின் நிறுவன வாழ்க்கை அறிவியல் பெஞ்சமின் பிராங்க்ளின் பதக்கம் (கேரி ரூவ்குன் மற்றும் டேவிட் பால்கோம் ஆகியோருடன் இணைந்து பெறுதல்)
- 2008: அடிப்படை மருத்துவ ஆராய்ச்சிக்கான ஆல்பர்ட் லாஸ்கர் விருது (கேரி ரூவ்குன் மற்றும் டேவிட் பால்கோம் ஆகியோருடன் இணைந்து பெறுதல்)
- 2008: மாசசூசெட்சு பொது மருத்துவமனை வாரன் முத்தரப்பு பரிசு (கேரி ரூவ்குனுடன் இணைந்து பெறுதல்)
- மருத்துவத்தில் பிட்சுபர்க் பல்கலைக்கழகத்தின் டிக்சன் பரிசு 2009:19
- 2009: கொலம்பியா பல்கலைக்கழகத்தின் லூயிசா கிராசு ஹார்விட்சு பரிசு (கேரி ரூவ்குனோவுடன் இணைந்து பெறுதல்)
- 2009: தெற்கு கலிபோர்னியா பல்கலைக்கழகத்தின் வெகுஜன பரிசு (கேரி ரூவ்குன் இணைந்து பெறுதல்)
- 2012: மருத்துவர் பால் ஜான்சன் விருது ஜான்சன் & ஜான்சன் உயிர்வேதியியல் ஆராய்ச்சி (ருவுக்குன்னுடன் இணைந்து பெறுதல்)
- 2013: கீயோ பல்கலைக்கழக கீயோ மருத்துவ அறிவியல் பரிசு (சிகேகாசு நாகதாவுடன் இணைந்து பெறுதல்)
- 2014: குரூபர் அறக்கட்டளையின் மரபியலில் குரூபர் பரிசு (கேரி ரூவ்குன் மற்றும் டேவிட் பால்கோம் ஆகியோருடன் இணைந்து பெறுதல்)
- 2014: வூல்ப் அறக்கட்டளையின் மருத்துவத்தில் ஓநாய் பரிசு (கேரி ரூவ்குன் மற்றும் நஹும் சோனென்பெர்க் ஆகியோருடன் இணைந்து பெறுதல்)
- 2015: வாழ்க்கை அறிவியலில் முக்கிய கண்டுபிடிப்பு பரிசு
- 2016: உயிரியல் வளர்ச்சி காலப் பரிசு (கேரி ரூவ்குனுடன் முக்கிய கண்டுபிடிப்பு
- 2024: மருத்துவம் அல்லது உடலியங்கியலுக்கான நோபல் பரிசு (கேரி ரூவ்குனுடன்)
# கலைஞர் நூற்றாண்டு பூங்கா

**கலைஞர் நூற்றாண்டு பூங்கா** என்பது இந்தியாவின் தமிழ்நாடு மாநிலத்தில் சென்னை மாவட்டத்தின் கோபாலபுரம் பகுதியில் அமையப் பெற்றுள்ள ஓர் உலகத்தரம் வாய்ந்த நகரப் பூங்கா ஆகும்.
# கலைஞர் நூற்றாண்டு பூங்கா

## அமைவிடம்

கடல் மட்டத்திலிருந்து சுமார் 33.34 மீ. உயரத்தில், என்ற புவியியல் ஆள்கூறுகள் கொண்டு, சென்னையின் கோபாலபுரம் பகுதியில் இப்பூங்கா அமைந்துள்ளது.
# கலைஞர் நூற்றாண்டு பூங்கா

## அடிக்கல் நாட்டுதலும் மற்றும் திறப்பும்

தமிழ்நாட்டின் முதலமைச்சரால், 2024 ஆம் ஆண்டு பெப்ரவரி மாதம் 27 ஆம் நாள் இப்பூங்காவிற்கான அடிக்கல் நாட்டப்பட்டது.  
2024 ஆம் ஆண்டு அக்டோபர் மாதம் 7 ஆம் நாள், தமிழக முதலமைச்சரால் இப்பூங்கா பொதுமக்கள் பயன்பாட்டிற்காகத் திறந்து வைக்கப்பட்டது.
# கலைஞர் நூற்றாண்டு பூங்கா

## உருவாக்கம்

இப்பூங்காவானது 6.09 ஏக்கர் பரப்பளவில் உருவாக்கப்பட்டுள்ளது. இந்த நிலமானது 'வேளாண் தோட்டக்கலை சங்கம்' என்ற தனியார் நிறுவனத்திற்குச் சொந்தமானதாக இருந்தது. தமிழ்நாடு அரசின் தீவிர சட்டப் போராட்ட முயற்சியால் இந்த நிறுவனத்தின் நிலமானது தமிழக அரசின் தோட்டக்கலை மற்றும் மலைப் பயிர்கள் துறைக்குச் சொந்தமானது. இந்நிலத்தின் தற்போதைய மதிப்பு இந்திய ரூபாயில் சுமார் ஆயிரம் கோடி ஆகும். சுமார் 46 கோடி இந்திய ரூபாய் மதிப்பீட்டில் இப்பூங்கா உருவாக்கப்பட்டுள்ளது. வேளாண்மை உழவர் நலத்துறை சார்பில் தோட்டக்கலை மற்றும் மலைப் பயிர்கள் துறையால் இப்பூங்கா நிறுவப்பட்டுள்ளது.
# கலைஞர் நூற்றாண்டு பூங்கா

## சிறப்பம்சங்கள்

10,000 சதுர அடி பரப்பில் அரிய வகை பூச்செடிகளால் அமைக்கப்பட்டுள்ள 16 மீ. உயர கண்ணாடி மாளிகை, 500 மீ. நீளமுடைய கயிற்றில் தொங்கி செல்லும் சாகச அமைப்பு, அயல்நாட்டுப் பறவையகம், 23 அலங்கார வளைவு கொண்ட பசுமை குகை, மர வீடு, அருவி, இசை நீரூற்று, பார்வையாளர்களப் படம் பிடிக்கும் கலைஞர்களின் கலைக்கூடம், தொடர் கொடி வளைவுப் பாதை, 2,600 சதுர அடி பரப்பளவிலான ஆர்க்கிட் குடில், 120 அடி நீளமுள்ள பனிக்குகை, சூரியகாந்தி கூழாங்கல் பாதை, குழந்தைகள் விளையாடும் இடம், பசுமை நிழற்கூடாரம், பாரம்பரிய காய்கறி தோட்டம், சிற்றுண்டியகம், சுவர்களில் தீட்டப்பட்டுள்ள சுவரோவியங்கள் என இப்பூங்காவில் சிறப்பம்சங்கள் காணப்படுகின்றன.
# கலைஞர் நூற்றாண்டு பூங்கா

## சுற்றுப்புறங்கள்

இப்பூங்காவின் வடக்குப் பகுதியில் செங்காந்தள் பூங்காவும், தெற்குப் புறத்தில் செம்மொழிப் பூங்காவும் அமைந்துள்ளன.
# கலைஞர் நூற்றாண்டு பூங்கா

## கட்டணங்கள்

பூங்கா நுழைவுக் கட்டணங்கள், கயிற்றில் தொங்கிச் சென்று சாகசப் பயணம் செய்ய தனிக் கட்டணங்கள், குழந்தைகளை மடியில் அமர்த்தி செல்ல தனி கட்டணம், பறவையகத்துக்கான பார்வைக் கட்டணங்கள், இசை நீரூற்று நடனம் காண கட்டணங்கள், கண்ணாடி மாளிகைக்கு பார்வைக் கட்டணங்கள், குழந்தை சவாரி விளையாட்டுகளுக்கான கட்டணங்கள், புகைப்படக் கருவிகள் பயன்பாட்டுக் கட்டணம், வீடியோ கேமராக்கள் பயன்பாட்டுக் கட்டணம் என சிறப்பு அம்சங்களுக்கான கட்டணங்கள் வசூலிக்கப்படுகின்றன.
# காவல் இராச்சியம்

**காவல் அரசு** அல்லது **காவல் இராச்சியம்** என்பது பொதுமக்களின் நடவடிக்கைகளை மற்றும் அரசியல் கருத்துகளை வெளிப்படுத்தும் உரிமைகளை காவல்துறையின் உதவியுடன் அரசால் கட்டுப்படுத்தப்படும் நாடு; காவல்துறை ஆதிக்க ஆட்சி நாடு ஆகும்.  
ஒரு நாட்டின் காவல்துறையின் (குறிப்பாக இரகசிய காவல்துறை) தன்னிச்சையான (மற்றும் தேவைப்பட்டால் வன்முறை) அதிகார துஷ்பிரயோகம் மூலம் நாட்டின் பொதுமக்களின் அரசியல், பொருளாதார மற்றும் சமூக வாழ்க்கை மற்றும் குடி உரிமைகள் ஆகியவற்றின் மீது அரசாங்கம் உயர் மட்ட அடக்குமுறைக் கட்டுப்பாட்டை பராமரிக்கும் அரசாங்க வடிவத்தை குறிக்கிறது.  
அரசு அதிகாரத்தைத் தக்கவைத்துக்கொள்வதற்காக காவல் துறையை ஆட்சியாளர்கள் தங்கள் இஷ்டம் போல் பயன்படுத்துவதாகும். இந்த நடவடிக்கைகள் பொது மக்களுக்குத் தெரிந்த சட்ட நடைமுறைகளின்படி நிர்வாக மற்றும் நீதித்துறை நடவடிக்கைகளுக்கு வெளியே இரகசிய காவல்துறையினரால் மேற்கொள்ளப்படுகிறது. சர்வாதிகார காவல் இராச்சிய அரசுகள் தாராளவாத ஜனநாயக ஆட்சிக்கு எதிரானது. காவல் இராச்சிய அரசுகள் பொதுவாக ஒரு கட்சி அரசு அமைப்பாக உள்ளது. சில நேரங்களில் பெயரளவில் பல கட்சி அமைப்புகளாலும் எழலாம். ஒரு காவல் அரசின் குடிமக்கள் தங்கள் இயக்கம், பேச்சு சுதந்திரம், அரசியல் மற்றும் பிற கருத்துக்களுக்கு கட்டுப்பாடுகளுக்கு உட்பட்டிருக்கும் மற்றும் காவல் துறையின் கண்காணிப்புக்கு உட்பட்டிருக்கலாம்.  
பொதுச் சமூகம் மற்றும் சுதந்திரத்தின் மீது அரசு நிறுவனங்கள் தீவிர கட்டுப்பாட்டை வைத்திருக்கும் ஒரு அரசை காவல் இராச்சியம் என்று அழைக்கப்படுகிறது. ஒரு காவல் அரசு என்பது சர்வாதிகார, சர்வாதிகார ஆட்சியின் (தாராளவாத ஜனநாயக ஆட்சிக்கு மாறாக) பண்பு ஆகும். .  
ஒரு காவல் அரசில் வசிப்பவர்கள் தங்கள் நடமாட்டம் அல்லது அரசியல் அல்லது பிற கருத்துக்களை வெளிப்படுத்த அல்லது தொடர்பு கொள்வதற்கான சுதந்திரத்தின் மீது கட்டுப்பாடுகளை அனுபவிக்கலாம். அவை காவல் கண்காணிப்பு அல்லது அமலாக்கத்திற்கு உட்பட்டவை. அரசியலமைப்பு அரசால் பொதுவாக விதிக்கப்பட்ட எல்லைகளுக்கு வெளியே செயல்படும் ஒரு இரகசிய காவல் படையின் மூலம் அரசியல் கட்டுப்பாடு செலுத்தப்படலாம்.
# செல்லுலோசு அசிட்டேட் பியூட்டைரேட்டு

| ImageFile = Celluloseacetobutyrat SCHEMATIC Structural Formula V.2.png
| ImageSize =
| ImageCaption = அசிட்டைல் (நீலம்) மற்றும் பியூட்டைரைல் (பச்சை) குழுக்களுடன் செல்லுலோசு அசிடேட் பியூட்டைரேட்டின் எளிமைப்படுத்தப்பட்ட பிரதிநிதித்துவம் முன்னிலைப்படுத்தப்பட்டுள்ளது. இந்த எசுத்தர் குழுக்களின் விநியோகம் பலபடி சங்கிலிக்குள் மாறுபடும்.  
| IUPACName =
| OtherNames =  
| Section1 =
| Section2 =
# சமத்தோர்

**சமத்தோர்** (*Shamator*) என்பது இந்தியாவின் மாநிலமான நாகாலாந்தில் உள்ள சமத்தோர் மாவட்டத்தின் தலைமையகமும் ஒரு நகரமும் ஆகும்.  
திகிர் பழங்குடி குழுவிற்கும் இம்கியுங்கு பழங்குடி குழுவிற்கும் இடையிலான புரிந்துணர்வுக்குப் பிறகு, சமத்தோர் புதிதாக உருவாக்கப்பட்ட மாவட்டத்தின் மாவட்ட தலைமையகமாக முதலமைச்சர் நெய்பியு ரியோவால் அறிவிக்கப்பட்டது. முன்னதாக இந்த நகரம் துயென்சாங் மாவட்டத்தின் சமத்தோர் வட்டத்தின் ஒரு பகுதியாக இருந்தது.
# சமத்தோர்

## மக்கள்தொகை

இந்த நகரத்தில் பெரும்பாலும் இம்கியுங்கு நாகா மற்றும் திகிர் நாகா பழங்குடியினர் வசிக்கின்றனர்.
# 2024 சென்னை விமான சாகசக் காட்சி

**2024 சென்னை விமான சாகசக் காட்சி** (*2024 Chennai Air Show*) இந்திய விமானப் படை தொடங்கப்பட்டு 92-ஆவது ஆண்டு நிறைவை கொண்டாடும் வகையில், சென்னை மெரினா கடற்கரையில், 2024 ஆம் ஆண்டு அக்டோபர் மாதம் 6-ம் தேதி காலை 11 மணி முதல் பிற்பகல் 1 மணி வரை மொத்தம் 2 மணி நேரம் விமான சாகச நிகழ்ச்சிகள் நடைபெற்றன. ஒவ்வோர் ஆண்டும் இந்திய விமானப்படை நாள் அக்டோபர் மாதம் 8 ஆம் தேதி கொண்டாடப்படுகிறது. இதற்கு முன்பாக 2003 ஆம் ஆண்டு சென்னையில் விமான சாகச நிகழ்ச்சி நடைபெற்றது. விமான சாகசக் காட்சியைக் காண்பதற்கு 15 இலட்சத்திற்கும் அதிகமான பார்வையாளர்கள் வந்திருந்தனர். உலகத்திலேயே அதிக மக்கள் நேரில் பார்த்த இராணுவ நிகழ்ச்சியாக இந்நிகழ்ச்சி கருதப்படுகிறது.  
இந்திய விமானப் படையின் அதிநவீன போர் விமானமான ரஃபேல் விமானம் உள்ளிட்ட 72 விமானங்கள் இந்த சாகச நிகழ்ச்சியில் பங்கேற்றன.
# 2024 சென்னை விமான சாகசக் காட்சி

## விபத்து

சென்னை மெரினா கடற்கரையில், இந்திய விமானப்படையின் 92 ஆவது ஆண்டு விழாவைக் கொண்டாடும் வகையில் ஏற்பாடு செய்திருந்த விமானக் கண்காட்சியின் போது, கூட்ட நெரிசல் ஏற்பட்டது. இவ்விபத்தில் 5 பேர் உயிரிழந்தனர்.
# பாபுநகர் சட்டமன்றத் தொகுதி

**பாபுநகர் சட்டமன்றத் தொகுதி** (*Bapunagar Assembly constituency*) (தொகுதி வரிசை எண்:49) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி அகமதாபாது மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *தினேஷ்சிங் ராஜேந்தர்சிங் குஷ்வாஹா* ஆவார்.
# பாபுநகர் சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. அகமதாபாத் நகர தாலுகா (பகுதி) - அகமதாபாத் மாநகராட்சி (பகுதி) வார்டு எண் - 21, 28, 29
# பாபுநகர் சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பினர்களின் பட்டியல்**  
| ஆண்டு | உறுப்பினர் பெயர் | கட்சி |  |
| --- | --- | --- | --- |
| [ 2012 | ஜக்ரூப்சிங் ராஜ்புத் | பாரதிய ஜனதா கட்சி |  |
| 2017 | ஹிம்மத்சிங் பட்டேல் | இந்திய தேசிய காங்கிரசு |  |
| 2022 | தினேஷ்சிங் ராஜேந்தர்சிங் குஷ்வாஹா | பாரதிய ஜனதா கட்சி | } |
# அம்ராய்வாதி சட்டமன்றத் தொகுதி

**அம்ராய்வாதி சட்டமன்றத் தொகுதி** (*Amraiwadi Assembly constituency*) (தொகுதி வரிசை எண்:50) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி அகமதாபாது மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *ஹஸ்முக்பாய் சோமாபாய் படேல்* ஆவார்.
# அம்ராய்வாதி சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. அகமதாபாத் நகர தாலுகா (பகுதி) - அகமதாபாத் மாநகராட்சி (பகுதி) வார்டு எண் - 32, 33, 41
# அம்ராய்வாதி சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பினர்களின் பட்டியல்**  
| ஆண்டு | உறுப்பினர் பெயர் | கட்சி |
| --- | --- | --- |
| 2017 | ஹஸ்முக்பாய் சோமாபாய் படேல் | பாரதிய ஜனதா கட்சி |
| 2017* | ஜக்தீஷ் படேல் |  |
| 2022 | ஹஸ்முக்பாய் சோமாபாய் படேல் | } |
- இடைத்தேர்தல்
# தரியாபூர் சட்டமன்றத் தொகுதி

**தரியாபூர் சட்டமன்றத் தொகுதி** (*Dariapur Assembly constituency*) (தொகுதி வரிசை எண்:51) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி அகமதாபாது மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *கௌசிக் ஜெயின்* ஆவார்.
# தரியாபூர் சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. அகமதாபாத் நகர தாலுகா (பகுதி) - அகமதாபாத் மாநகராட்சி (பகுதி) வார்டு எண் - 21, 28, 29
# தரியாபூர் சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பினர்களின் பட்டியல்**  
| ஆண்டு | உறுப்பினர் பெயர் | கட்சி |  |
| --- | --- | --- | --- |
| 2012 | கியாசூதீன் சேக் | இந்திய தேசிய காங்கிரசு |  |
| 2017 |  |  |  |
| 2022 | கௌசிக் ஜெயின் | பாரதிய ஜனதா கட்சி | } |
# ஜமல்பூர்-கடியா சட்டமன்றத் தொகுதி

**ஜமல்பூர்-கடியா சட்டமன்றத் தொகுதி** (*Jamalpur-Khadiya Assembly constituency*) (தொகுதி வரிசை எண்:52) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி அகமதாபாது மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *இம்ரான் கேடாவாலா* ஆவார்.
# ஜமல்பூர்-கடியா சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.  
1. அகமதாபாத் நகர தாலுகா (பகுதி) -
1. அகமதாபாத் மாநகராட்சி (பகுதி) வார்டு எண் - 1, 5, 6 ,39
# ஜமல்பூர்-கடியா சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பினர்களின் பட்டியல்**  
| [ 2012 | பூஸ்மன் பட் | பாரதிய ஜனதா கட்சி |  |
| --- | --- | --- | --- |
| 2017 | இம்ரான் கேடாவாலா | இந்திய தேசிய காங்கிரசு |  |
| 2022 | இம்ரான் கேடாவாலா | இந்திய தேசிய காங்கிரசு | } |
# தனிலிம்தா சட்டமன்றத் தொகுதி

**தனிலிம்தா சட்டமன்றத் தொகுதி** (*Danilimda Assembly constituency*) (தொகுதி வரிசை எண்:54) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி அகமதாபாது மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *சைலேசு பர்மர்* ஆவார்.
# தனிலிம்தா சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. அகமதாபாத் நகர தாலுகா (பகுதி) கிராமங்கள் - பிப்லாச்சு, சாவாடி, சைஜ்பூர் - கோபால்பூர்
1. அகமதாபாத் மாநகராட்சி (பகுதி) வார்டு எண் - 30, 38, 40.
# தனிலிம்தா சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பினர்களின் பட்டியல்**  
| ஆண்டு | உறுப்பினர் பெயர் | கட்சி |
| --- | --- | --- |
| 2012 | சைலேசு பர்மர் | இந்திய தேசிய காங்கிரசு |
| 2017 |  |  |
| 2022 | } |  |
# பிலோமினா

**பிலோமினா** (Philomina) (1926 முதல் 2 சனவரி 2006) மலையாளத் திரைப்படத்துறையில் பணியாற்றிய ஒரு இந்திய நடிகை ஆவார். இவர் தனது திரையுலக வாழ்க்கையில் 750 க்கும் மேற்பட்ட படங்களில் நடித்துள்ளார். இவர் மேடை நாடகங்களில் அனுபவம் பெற்றிருந்தார் இதன் காரணமாக திரைப்படத்துறையில் நடிக்கும் வாய்ப்பை பெற்றார். 1991 ஆம் ஆண்டு வெளியான *காட்பாதர்* என்ற திரைப்படத்தில் *அனப்பர அச்சம்மா* என்ற கதாபாத்திரம் மூலம் தனது சிறந்த நடிப்புத்திறனை வெளிப்படுத்தினார்.
# பிலோமினா

## ஆரம்பகால வாழ்க்கை

பிலோமினா கேரளா மாநிலம், திருச்சூர் மாவட்டத்திலுள்ள , முள்ளூர்கராவில் தேவசி-மரியா தம்பதியரின் மகளாக 1926 இல் பிறந்தவர். பிரேம் நசீர், சத்யன் போன்ற நடிகர்களுக்கு அம்மாவாக அநேக படங்களில் நடித்துள்ள பிலோமினா 45 வருடங்களுக்கு மேலாக பெரிய திரையிலும், சின்னத்திரையிலும் நடித்துள்ளார். இவரது கணவர் நாடக நடிகர் அந்தோணி ஆவார். இவர்களின் திருமணம் 1956 இல் நடந்தது. இத்தம்பதியருக்கு ஜோசப் என்ற மகன் பிறந்தார் .சனவரி 02, 2006 அன்று பிலோமினா காலமானார்.
# பிலோமினா

## திரைப் படத்துறை

இவர் 1963 இல் திரைப்படத்துறையில் அறிமுகமானார். அவர் பெரிய மற்றும் சிறிய கதாப்பாத்திரங்களில் நடிக்கத் தொடங்கினார்.  
- இரண்டாவது பரிசு-சிறந்த நடிகை – 1987 – தனியாவர்த்தனம்
# பிலோமினா

## திரைப் படத்துறை

### கேரள திரைப்பட விமர்சகர் விருது

- சிறந்த நடிகை-இரண்டாவது பரிசு - 1991 - காட்பாதர்
# கே. சி. சிவசங்கரன்

**காலத்தொழுவூர் சந்திரசேகரன் சிவசங்கரன்** (கே. சி. சிவசங்கரன், ஓவியர் சங்கர் என்றும் அழைக்கப்படுபவர்), (19 யூலை 1924 – 29 செப்டம்பர் 2020) என்பவர் பத்மசிறீ விருது பெற்ற இந்திய ஒவியர் ஆவார். இவர் முதன்மையாக இந்திய மொழிகளில் வெளியான *அம்புலிமாமா* (*சந்தமாமா* என்றும் அழைக்கப்படுகிறது) இதழுக்குப் பங்களித்தார். *அம்புலிமாமா*வில் இடம்பெற்ற *வேதாளம் சொல்லும் கதை* என்ற தொடரில் இவர் வரைந்த ஓவியம் பெரும் புகழைப் பெற்றது.  
2021 நவம்பரில், இவரது மரணத்திற்குப் பின்னர் இந்திய அரசாங்கத்தால் இவருக்கு பத்மசிறீ விருது வழங்கப்பட்டது. சத்தீசுகர் மாநிலம் ராய்ப்பூரில் ஆங்கிலம் இந்தி என இரு மொழிகளில் வெளியாகும் *கார்ட்டூன் வாச்* என்ற இதழ் சங்கரனுக்கு 2015 ஆம் ஆண்டு வாழ்நாள் சாதனையாளர் விருது வழங்கியது.
# கே. சி. சிவசங்கரன்

## தனிப்பட்ட வாழ்க்கை

சங்கர் தன் மனைவி கிரிஜா, மகள் மற்றும் அவரது குடும்பத்தினருடன் சென்னையில் வசித்து வந்தார். சங்கருக்கு மனைவி, 5 குழந்தைகள் (4 மகன்கள், 1 மகள்), 6 பேரக்குழந்தைகள் உள்ளனர்.
# லூதியானா மக்களவைத் தொகுதி

**லூதியானா மக்களவைத் தொகுதி** (*Ludhiana Lok Sabha constituency*) என்பது இந்தியாவின் பஞ்சாப் மாநிலத்தில் உள்ள இந்திய நாடாளுமன்ற 13 மக்களவைத் தொகுதிகளில் ஒன்றாகும். இந்த மக்களவைத் தொகுதியில் லூதியானா மாவட்டத்தைச் சேர்ந்த 9 பஞ்சாப் சட்டமன்ற தொகுதிகள் உள்ளன. இவை அட்டவணையில் மேலும் கொடுக்கப்பட்டுள்ளன. தற்போதைய நாடாளுமன்ற உறுப்பினராக இந்திய தேசிய காங்கிரசைச் சேர்ந்த அம்ரீந்தர் சிங் ராஜா வாரிங் உள்ளார். இவர் சமீபத்தில் நடைபெற்ற 2024 பொதுத் தேர்தலில் வெற்றி பெற்றார்.
# லூதியானா மக்களவைத் தொகுதி

## பஞ்சாப் சட்டப்பேரவைத் தொகுதிகள்

| 60 | லூதியானா கிழக்கு | லூதியானா | தல்ஜித் சிங் கிரெவால் | ஆஆக | பாஜக |
| --- | --- | --- | --- | --- | --- |
| 61 | லூதியானா தெற்கு | ராஜீந்தர் பால் கவுர் சினா | ஆஆக | பாஜக |  |
| 62 | அதாம் நகர் | குல்வந்த் சிங் சித்து | ஆஆக | இதேகா |  |
| 63 | லூதியானா மத்தி | அசோக் பிரசார் பப்பி | ஆஆக | பாஜக |  |
| 64 | லூதியானா மேற்கு | குர்பிரீத் கோகி | ஆஆக | பாஜக |  |
| 65 | லூதியானா வடக்கு | மதன் லால் பக்கா | ஆஆக | பாஜக |  |
| 66 | கில் (ப.இ.) | ஜீவான் சிங் சங்கோவால் | ஆஆக | இதேகா |  |
| 68 | தாகா | மன்பிரீத் சிங் அயாலி | சிஅத | இதேகா |  |
| 70 | ஜக்ரான் (ப.இ.) | சரவ்ஜித் கவுர் மனுகே | ஆஆக | இதேகா | } |
# லூதியானா மக்களவைத் தொகுதி

## நாடாளுமன்ற உறுப்பினர்கள்

| 1952 | பகதூர் சிங் | இந்திய தேசிய காங்கிரசு |
| --- | --- | --- |
| 1957 |  |  |
| 1957^ | அஜித் சிங் சர்ஹாடி |  |
| 1962 | கபூர் சிங் | சுதந்திராக் கட்சி |
| 1967 | தேவிந்தர் சிங் கார்ச்சா | இந்திய தேசிய காங்கிரசு |
| 1971 |  |  |
| 1977 | ஜகதீவ் சிங் தல்வாண்டி | சிரோமணி அகாலி தளம் |
| 1980 | தேவிந்தர் சிங் கார்ச்சா | இந்திய தேசிய காங்கிரஸ் (ஐ.) |
| 1984 | மேவா சிங் கில் | சிரோமணி அகாலி தளம் |
| 1989 | ராஜீந்தர் கவுர் புலரா | சிரோமணி அகாலி தளம் (அ.) |
| 1992 | குர்சரண் சிங் கலிப் | இந்திய தேசிய காங்கிரசு |
| 1996 | அம்ரிக் சிங் அலிவால் | சிரோமணி அகாலி தளம் |
| 1998 |  |  |
| 1999 | குர்சரண் சிங் கலிப் | இந்திய தேசிய காங்கிரசு |
| 2004 | சரண்ஜித் சிங் தில்லான் | சிரோமணி அகாலி தளம் |
| 2009 | மனிஷ் திவாரி | இந்திய தேசிய காங்கிரசு |
| 2014 | ரவ்னீத் சிங் பிட்டு |  |
| 2019 |  |  |
| 2024 | அமரீந்தர் சிங் ராஜா வாரிங் | } |
# கோகிமா தாவரவியல் பூங்கா

**கோகிமா தாவரவியல் பூங்கா** (*Kohima Botanical Garden*) இந்தியாவின் நாகாலாந்து மாநிலத்தில் இருக்கும் கோகிமாவில் உள்ளது. கோகிமாவின் புதிய அமைச்சர்களின் மலை வார்டில் அமைந்துள்ளது. இந்த தாவரவியல் தோட்டம் நாகாலாந்து வனத்துறையால் பராமரிக்கப்படுகிறது. இங்கு மிகவும் அரிதான தாவர இனங்களைக் காணலாம். தாவரங்கள் மற்றும் விலங்கினங்களால் பூங்கா எப்போதும் பரபரப்பாக இருக்கும்.  
கோகிமா தாவரவியல் பூங்காவிற்குச் செல்ல செப்டம்பர் முதல் மார்ச் நடுப்பகுதி வரை சிறந்த நேரமாகும். திமாபூர் விமான நிலையத்திலிருந்து தாவரவியல் பூங்கா 40 கிலோமீட்டர் தொலைவில் உள்ளது. தோட்டத்தை பார்வையிடும் நேரம் காலை 9 மணி முதல் மாலை 4 மணி வரை ஆகும்.
# சி. நாராயணன் வாணதிராயர்

** நாராயணன் வாணதிராயர்** இந்திய விடுதலைப் போராட்ட வீரர் ஆவர். தஞ்சாவூர் மாவட்டம், பட்டுக்கோட்டை வட்டம், அத்திவெட்டி சிதம்பர வாணதிராயர் அவர்களின் மகன் ஆவார். இவர் 1943 முதல் 1945 வரை சிங்கப்பூரில் எண். 63543 ஐக் கொண்ட இந்திய தேசிய ராணுவத்தின் 7வது கொரில்லா படைப்பிரிவில் பணியாற்றினார். இவர் ஆங்கிலேய அரசால் முக்கிய குற்றவாளியாக அறிவிக்கப்பட்டார். 1945 ஆம் ஆண்டு ஆங்கிலேயர் துப்பாக்கிச் சூட்டில் இறந்தார்.
# டெயிலி மிரர் (இலங்கை)

**டெயிலி மிரர்** (ஆங்கிலம் மொழி : Daily Mirror) என்பது இலங்கையின் தலைநகர் கொழும்பில் இருந்து வெளியாகும் ஒரு ஆங்கில மொழித் தின நாளிதழ் ஆகும். இந்த நாளிதழானது விஜயா செய்தித்தாள் நிறுவனத்தின் மூலம் நடத்தப்படுகிறது. மேலும் தமிழ்மிரர் செய்தி இணைய தளமாகவும், தி சன்டே டைம்சு, லங்கதீபா மற்றும் டெயிலி எஃப்டி போன்றவை இதன் சகோதர பத்திரிக்கைகளாகும்.
# டெயிலி மிரர் (இலங்கை)

## தினசரி இணைப்புகள்

; திங்கள் முதல் சனி வரை
- *மிரர் பிசுனசு*
- *லைஃப்*  
;செவ்வாய்க் கிழமைகளில்
- *டபில்யூ@டபில்யூ – விமென் அட் ஒர்க்*  
;வியாழக் கிழமைகளில்
- * சூனியர் மிரர்*
# ராமசாமி ஓந்திரியர்

**ராமசாமி ஓந்திரியர்** இந்திய விடுதலைப் போராட்டத்தில் ஈடுபட்ட தியாகி ஆவார்.
# ராமசாமி ஓந்திரியர்

## வாழ்க்கைக் குறிப்பு

இவர் தஞ்சாவூர் மாவட்டத்திலுள்ள திருமங்கலகோட்டை கீழையூர் ஊராட்சி கிராமத்தில், ஒரு விவசாயக் குடும்பத்தில் பிறந்தார்.
# ராமசாமி ஓந்திரியர்

## இந்திய விடுதலைப் போராட்டம்

இவர் ஆங்கிலேய இந்திய இராணுவத்தில் ஒரு சிவிலியன் ஊழியராக இருந்தார். அவர் ஆங்கிலேய சேவையை விட்டு வெளியேறி மலாயாவில் இந்திய தேசிய இராணுவத்தில் சேர்ந்தார். ஒரு சிப்பாயாக, அவர் எஸ்.எஸ் குழுவின் சிறப்புப் பிரிவில் பணியாற்றினார் மற்றும் உளவுத்துறை பணிக்காக இந்தியாவில் தரையிறங்கினார். இருப்பினும் ஓந்திரியர் ஆங்கிலேய அதிகாரிகளால் கண்டுபிடிக்கப்பட்டு கைது செய்யப்பட்டார். பின்பு மரணதண்டனை விதிக்கப்பட்டு தூக்கிலிடப்பட்டார்.
# சித்தர்காடு தாத்திரீசுவரர் கோயில்

**தாத்திரீசுவரர் கோயில்** என்பது இந்தியாவின் தமிழ்நாடு மாநிலத்தில் திருவள்ளூர் மாவட்டத்தின் சித்தர்காடு என்ற புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். இத்தலம் நெல்லி மரங்கள் நிறைந்த பகுதியாக இருந்தது. 'தாத்ரி' என்ற சமசுகிருதச் சொல்லுக்கு 'நெல்லி' என்று பொருள். எனவே, இங்கு குடியிருக்கும் இறைவன் தாத்திரீசுவரர் என்று அழைக்கப்படுகிறார். தாயார் பிரசன்ன குந்தளாம்பிகை என்ற பூங்குழலி ஆவார். தலவிருட்சம் நெல்லி மரம் ஆகும். 'சித்தர்காடு' என்றிருந்த இவ்விடம் காலப்போக்கில் பெயர் மருவி 'சித்துக்காடு' என்றாயிற்று. எனவே, 'சித்துக்காடு தாத்திரீசுவரர் கோயில்' என்ற பெயரிலும் இக்கோயில் அழைக்கப்படுகிறது.  
சுமார் 800 வருடங்களுக்கு முன்னர் மதுரையை ஆண்ட சுந்தர பாண்டியன் இக்கோயிலைக் கட்டினார்.  
இக்கோயிலுக்கு அருகிலேயே சைவ வைணவ ஒற்றுமையை வலியுறுத்தும் விதமாக சுந்தரராஜ பெருமாள் கோயில் என்ற பெருமாள் கோயில் ஒன்றும் உள்ளது.
# சித்தர்காடு தாத்திரீசுவரர் கோயில்

## அமைவிடம்

கடல் மட்டத்திலிருந்து சுமார் 53.08 மீ. உயரத்தில், என்ற புவியியல் ஆள்கூறுகள் கொண்டு, திருவள்ளூர் மாவட்டத்தில் இக்கோயில் அமைந்துள்ளது.
# சித்தர்காடு தாத்திரீசுவரர் கோயில்

## திருவிழாக்கள்

மகா சிவராத்திரி, தைப்பூசம், பங்குனி உத்தரம், திருக்கார்த்திகை ஆடிக் கார்த்திகை, தைக் கார்த்திகை, மார்கழி திருவாதிரை (ஆருத்ரா தரிசனம்) மற்றும் விநாயகர் சதுர்த்தி ஆகியவை இக்கோயிலில் நடைபெறும் முக்கிய திருவிழாக்களாகும்.
# சித்தர்காடு தாத்திரீசுவரர் கோயில்

## இதர தெய்வங்கள்

தட்சிணாமூர்த்தி, நடராசர் இலட்சுமி, சரசுவதி, கணபதி, சுப்பிரமணியர், நந்தி, ஆதி சங்கரர், படுக்கை ஜடாமுனி சித்தர் மற்றும் பிராண தீபிகா சித்தர் ஆகியோர் இக்கோயிலில் அருள்பாலிக்கின்றனர்.
# மண்டோசோர் கோட்டை

**மண்டோசோர் கோட்டை** (*Mandsaur Fort*) என்பது **தஷ்பூர் கோட்டை** என்றும் அழைக்கப்படுகிறது. இது இந்தியாவின் மத்தியப் பிரதேச மாநிலத்தில் **மண்டோசோர்** மாவட்டத்தில் மண்டோசோர் நகரத்தில் அமைந்துள்ளது. இக்கோட்டையைச் சுற்றி ஒரு வெளிப்புறச் சுவர் உள்ளது. மேலும் இதற்கு பன்னிரண்டு வாயில்கள் உள்ளன. தென்கிழக்கு வாயில் சிவ்னா ஆற்றின் கரையில் இருப்பதால் நதி தார்வாஜா என்று அழைக்கப்படுகிறது.மண்டோசோர், மண்டோதாரியின் (இராவணனின் மனைவி) பிறப்பிடமாகவும் அறியப்படுகிறது.
# மத்தியப் பிரதேசத்தில் உள்ள கோட்டைகளின் பட்டியல்

**மத்தியப் பிரதேசத்தில் உள்ள கோட்டைகளின் பட்டியல்** (*List of forts in Madhya Pradesh*) என்பது இந்தியாவில் மத்தியப் பிரதேச மாநிலத்தில் உள்ள கோட்டைகளின் பட்டியல் ஆகும்.  
- அகல்யா கோட்டை, காண்ட்வா
- அசிர்கர் கோட்டை, புர்ஹான்பூர்
- பஜ்ரன்கர் கோட்டை, குனா
- பந்தாவ்கர் கோட்டை, உமரியா
- சந்தேரி கோட்டை, அசோக்நகர்
- சாச்சௌரா கோட்டை, குனா
- தார் கோட்டை, தார்
- கர் குந்தார், நிவாரி
- கின்னோர்கார், போபால்
- கோஹத் கோட்டை, பிந்த்
- குவாலியர் கோட்டை, குவாலியர்
- ஹிங்லாஜ்கர், மண்ட்சௌர்
- கியோட்டி கோட்டை, ரேவா
- மதன் மஹால், ஜபல்பூர்
- மண்ட்சௌர் கோட்டை, மண்ட்சௌார்
- மாண்டு கோட்டை வளாகம், தார்
- நர்வார் கோட்டை, சிவபுரி
- ஓர்ச்சா கோட்டை, நிவாரி
- ரைசன் கோட்டை, ரைசன்
- சபல்கர் கோட்டை, மொரேனா
- உடிலா கோட்டை, குவாலியர்
- ரேவா கோட்டை, ரேவா
- ராஹத்கர் கோட்டை, சாகர்
# உதிலா கோட்டை

**உதிலா கோட்டை** (*Utila Fort*) என்பது இந்தியாவின் மத்தியப் பிரதேசத்தில் உள்ள குவாலியர் மாவட்டத்தில் உள்ள ஒரு கோட்டையாகும். குவாலியர் நகரத்திலிருந்து கிழக்கே 20 கிலோமீட்டர் (12 மைல்) தொலைவில் உள்ள உதிலா, குவாலியர்-அஸ்தினாபூர்-பெகத் சாலையில் இக்கோட்டை அமைந்துள்ளது.
# உதிலா கோட்டை

## வரலாறு

உதிலா கோட்டை 1740ஆம் ஆண்டில் கோகத் மாநிலத்தைச் சேர்ந்த பீம் சிங் ராணாவால் கட்டப்பட்டது. இது முக்கியமாக கோகத் கோட்டைக்குப் பாதுகாப்பு வழங்குவதற்காக கட்டப்பட்டது.
# உதிலா கோட்டை

## கட்டிடக்கலை

இந்தக் கோட்டை ஒரு குன்றின் மீது அமைந்துள்ளது. இக்கோட்டையினைச் சுற்றி ஒரு ஆழமான அகழியால் பாதுகாக்கப்படுகிறது. கோட்டையைச் சுற்றி நான்கு உயரமான கோபுரங்கள். இதன் கட்டிடக்கலை கோகத் ஜாட் ஆட்சியாளர்களின் பாதுகாப்பு மூலோபாயம் மற்றும் கட்டிடக்கலை திறன்களை பிரதிபலிக்கிறது.
# யகியா சின்வார்

**யகியா இப்ராகிம் சின்வார்** (*Yahya Ibrahim Hassan Sinwar*) (:29 அக்டோபர் 1962 -16 அக்டோபர் 2024) என்பவர் இசுமாயில் அனியே கொல்லப்பட்டப் பின்னர் காசாக்கரையில் உள்ள பாலஸ்தீன அரசியல் குழு மற்றும் அமாசு இயக்கத் தலைவராக 6 ஆகஸ்டு 2024 அன்று தேர்ந்தெடுக்கப்பட்டவர்.